CELEX: 32013R0717
Language: et
Date: 2013-07-25 00:00:00
Title: Komisjoni määrus (EL) nr 717/2013, 25. juuli 2013 , millega muudetakse määrust (EL) nr 142/2011 seoses loomade heaolu käsitlevate kannetega teatavates terviseohutuse tõendite näidistes EMPs kohaldatav tekst

26.7.2013   
            
            
               ET
            
            
               Euroopa Liidu Teataja
            
            
               L 201/31
            
         KOMISJONI MÄÄRUS (EL) nr 717/2013,
   25. juuli 2013,
   millega muudetakse määrust (EL) nr 142/2011 seoses loomade heaolu käsitlevate kannetega teatavates terviseohutuse tõendite näidistes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus), (1) eriti selle artikli 42 lõike 2 punkti d esimest lõiku,
   ning arvestades järgmist:
   
               (1)
            
            
               Komisjoni 25. veebruari 2011. aasta määrusega (EL) nr 142/2011 (millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega) (2) on sätestatud, et loomsete kõrvalsaaduste ja nendest saadud toodete saadetistel on liitu importimise või liidu kaudu toimuva transiidi korral kaasas kõnealuse määruse XV lisas esitatud näidistele vastavad terviseohutuse tõendid.
            
         
               (2)
            
            
               Teatavates määruse (EL) nr 142/2011 XV lisas esitatud tõendite näidistes on sätestatud, et ametlik veterinaararst peab tõendama vastavust loomade heaolu eeskirjadele, mis on kehtestatud nõukogu 22. detsembri 1993. aasta direktiivis 93/119/EÜ loomade kaitse kohta tapmisel või surmamisel (3).
            
         
               (3)
            
            
               Nõukogu 24. septembri 2009. aasta määrus (EÜ) nr 1099/2009 loomade kaitse kohta surmamisel (4) muutis kehtetuks direktiivi 93/119/EÜ ja asendas selle. Määrust (EÜ) nr 1099/2009 kohaldatakse alates 1. jaanuarist 2013.
            
         
               (4)
            
            
               Selguse huvides tuleks määruse (EL) nr 142/2011 XV lisas esitatud terviseohutuse tõendite näidistes ajakohastada väiteid loomade heaolu kohta, mis on esitatud 3. peatüki D osas, 3. peatüki F osa punkti II.1.3 alapunkti b alapunktis iv ning 8. peatüki punkti II.2.2 alapunkti b alapunktis iv.
            
         
               (5)
            
            
               Et vältida kaubandushäireid, tuleks enne käesoleva määruse jõustumist lubada üleminekuperioodil kasutada määruse (EL) nr 142/2011 kohaselt väljastatud sertifikaate.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 142/2011 XV lisa muudetakse vastavalt käesoleva määruse lisale.
   Artikkel 2
   Üleminekuperioodil kuni 31. jaanuarini 2014 võib jätkata nende loomse päritoluga toodete saadetiste liitu toomist, mille kohta on väljastatud sertifikaadid enne 1. detsembrit 2013 vastavalt määruse (EL) nr 142/2011 XV lisas esitatud näidistele enne käesoleva määrusega sätestatud muudatusi.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. detsembrist 2013.
   
      Määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 300, 14.11.2009, lk 1.
   
      (2)  ELT L 54, 26.2.2011, lk 1.
   
      (3)  EÜT L 340, 31.12.1993, lk 21.
   
      (4)  ELT L 303, 18.11.2009, lk 1.
   
      LISA
      Määruse (EL) nr 142/2011 XV lisa muudetakse järgmiselt.
      
                  (1)
               
               
                  3. peatüki D osa asendatakse järgmisega:
                  „3.   PEATÜKK, D OSA
                  
                     Terviseohutuse sertifikaat
                  
                  
                     otsemüügiks ettenähtud töötlemata lemmikloomatoidu või karusloomade söödana kasutatavate loomsete kõrvalsaaduste kohta, mis on mõeldud lähetamiseks Euroopa Liitu või transiidiks (2) Euroopa Liidu kaudu
                  
                  
                     
                  
                     
                  
                     
                  
                     
                  
                     
               
            
                  (2)
               
               
                  3. peatüki F osa asendatakse järgmisega:
                  „3.   PEATÜKK, F OSA
                  
                     Terviseohutuse sertifikaat
                  
                  
                     lemmikloomatoidu valmistamisel kasutatavate loomsete kõrvalsaaduste (3) kohta, mis on mõeldud lähetamiseks Euroopa Liitu või transiidiks (2) Euroopa Liidu kaudu
                  
                  
                     
                  
                     
                  
                     
                  
                     
                  
                     
                  
                     
               
            
                  (3)
               
               
                  8. peatükk asendatakse järgmisega:
                  „8.   PEATÜKK
                  
                     Terviseohutuse tõend
                  
                  
                     Väljaspool söödaahelat kasutatavate loomsete kõrvalsaaduste või kaubanäidiste (2), kohta, mis on mõeldud lähetamiseks Euroopa Liitu või transiidiks (2) Euroopa Liidu kaudu